குழந்தை பிறந்து இரண்டு வாரங்களான நிலையில், விடுப்பு முடிந்து வியாழன் அன்று மீண்டும் பணிகளைத் தொடங்கினார் அர்டர்ன். விடுப்பு நாள்களில், துணை பிரதமரான வின்ஸ்டன் பீட்டர் பொறுப்பேற்றிருந்தார். இந்நிலையில் செய்தியாளர்களைச் சந்தித்து ``நியூசிலாந்து மக்களுக்கும் துணை பிரதமர் மற்றும் குழுவுக்கும் நன்றி. விடுப்பு முடிந்து அலுவலகம் செல்ல நான் தயாராக இருக்கிறேன். என் வேலைக்காக என் குழந்தையையோ, வீட்டுக்காக அலுவலகத்தையோ நிச்சயம் விட்டுக்கொடுக்க மாட்டேன். என் வாழ்நாளிலேயே வேகமாகக் கடந்த ஆறு வாரங்கள் இவைதான். பெற்றோர் பொறுப்புகளுடன், சுமார் ஐந்து மில்லியன் மக்கள் வாழும் நாட்டையும் கவனித்துக்கொள்வது என்பது மிகப்பெரிய சவாலாக இருக்கப்போகிறது. நீவ் மிகவும் சிறியவள். அவளுக்கான தேவைகளைப் பூர்த்திசெய்வதிலிருக்கும் பதற்றம் எப்போதும் எனக்குள் இருக்கும். கூடவே என் கடமைகளைத் தவறாமல், எந்தவிதமான கவனச் சிதறலும் இல்லாமல் செய்யவேண்டும் என்பதையும் நன்கு அறிவேன். உங்கள் எல்லாருடைய உறுதுணையும் இருந்தால், நிச்சயம் என்னால் சிறப்பாகப் பணியாற்ற முடியும் என நம்புகிறேன்.